jkorsvik/nowiki_second_scrape_merged huggingface dataset:
Redningsdrakt

Redningsdrakt er en maritim påkledning som fungerer som redningsmiddel i kaldt vann. Med dårlig påkledning vil en svømmer i vinterkaldt vann etter 10–12 minutter begynne å få alvorlige problemer med å holde seg flytende på grunn av hypotermi, som etter 30–45 minutter kan være livsfarlig. En redningsdrakt dekker hele kroppen inkludert hodet, og gir økt oppdrift som en redningsvest, samt isolasjon mot vannet. Derved vil en normal person kunne øke sin overlevelsestid i 4 ℃ med flere timer, noe som kan øke sjansen for redning. Slike plagg blir også omtalt som «overlevesesdrakt». Siden drakten ikke kan sikre overlevelse mener flere produsenter at en bør bruke ordet «redningsdrakt».En redningsdrakt skal kunne tas på utenpå vanlige klær og sko på 2–3 minutter i mørke. Den har integrerte sko og hansker og er helt tett når den er lukket. Hodet er dekket av en stor, isolert hette da en vesentlig del av varmetapet i kaldt vann skjer fra hodet. På nyere drakter er ansiktet beskyttet av en skjerm som både beskytter mot skumsprøyt og mot fuglangrep på utmattede eller bevisstløse personer.
Stoffet er vanntett og i en signalfarge med refleks. Ofte er drakten også utstyrt med fløyte og lykt. På ryggen og kanskje i front er det store hemper, sterke nok til heising, som kan forenkle innhenting av en person i sjøen. Slike hemper var et resultat av erfaringer fra Alexander L. Kielland-ulykken.


== Se også ==
Flytevest


== Referanser ==


== Eksterne lenker ==
(en) Survival suits – kategori av bilder, video eller lyd på Commons
Tambak Lorok kraftverk

Tambak Lorok kraftverk, også kjent under navnet PLTG Semarang,  er et varmekraftverk ved Semarang, på det sentrale Java i Indonesia. Det har en installert produksjonskapasitet på 1338 MW fordelt på 13 generatorer i 4 blokker av ulik størrelse opptil 658 MW. To blokker er fyrt med dieselolje, og to blokker fyres med naturgass hvorav én gjennom kogenerasjon og én som konvensjonell gassblokk.  
Brenseltypen er naturgass og dieselolje. Operatør er PT Indonesia Power.  Årsproduksjonen er om lag 4,5 TWh.


== Referanser ==


== Eksterne lenker ==
PT Indonesia Power - beskrivelse av anlegget.
Power Generation Industry in indonesia – statlig nyhetsbrev juli 2008.
Grati kraftverk

Grati kraftverk, også kjent under navnene Perak-Grati eller Tanjung-Perak, er et varmekraftverk ved Pasuran, på Java i Indonesia. Det har en installert produksjonskapasitet på 864 – 924 MW fordelt på 7 generatorer i 3 blokker av ulik størrelse opptil 302 MW. Alle er fyrt med dieselolje, og to blokker drives gjennom kogenerasjon mens én er enkonvensjonell blokk.  Alle blokkene kan fyres med naturgass, men dette er ennå ikke tilgjengelig for kraftverket.
Brenseltypen er naturgass og dieselolje. Anlegget ble utbygd omkring 1990–1997. Operatør er PT Indonesia Power. Utstyret ble hovedsakelig levert av Mitsubishi. Årsproduksjonen er om lag 2,0 TWh.


== Referanser ==


== Eksterne lenker ==
PT Indonesia Power - beskrivelse av anlegget.
Power Generation Industry in indonesia – statlig nyhetsbrev juli 2008.
Signo Conrad Svendsen senter

Signo Conrad Svendsen senter er et norsk senter for voksne døve og døvblinde. Det omfatter boliger for døve, dagsenter og utredningsenhet, og ligger i Solveien 114 A-H, 117 A-C og 119 A-D på Nordstrand i Oslo. Senteret er en del av Stiftelsen Signo, en diakonal stiftelse innen Den norske kirke.
Senterets historie går tilbake til grunnleggelsen av Hjemmet for Døve på Nordstrand i 1898. Senteret ble senere oppkalt etter grunnleggeren Conrad Svendsen, en norsk prest som la ned et stort arbeid for å bedre de døves situasjon på slutten av 1800-tallet og begynnelsen av 1900-tallet.
Fritz Moen bodde deler av sitt liv på Signo Conrad Svendsen senter, og testamenterte alt han eide til senteret. Etter Moens død mottok Signo Conrad Svendsen senter hele Moens erstatning på 20 millioner kroner fra staten for justismordene han ble utsatt for.


== Eksterne lenker ==
Signo Conrad Svendsen senter sitt nettsted
Jimah kullkraftverk

Jimah kullkraftverk er et kullkraftverk ved Mukim Jimah i regionen Port Dickson, delstaten Negeri Sembilan på kysten av det vestre Malaysia. Det har en installert produksjonskapasitet på 1400 MW fordelt på 2 nøyaktig like store blokker / turbiner. Eier er Jimah Energy Ventures Sdn Berhad.
Anlegget ble utbygd i årene 2003–2009. Brenselstypen er kull.


== Eksterne lenker ==
Jimah Energy Ventures – kraftverkets hjemmeside
Song Loulou vannkraftverk

Song Loulou vannkraftverk med Song Loulou-demningen er et vannkraftverk i elva Sanaga i den vestafrikanske staten Kamerun, i innlandet innenfor Douala. kraftverket har installert 384 MW brutto produksjonseffekt, men vanlig nettoeffekt er om lag 50 MW. Kraftverket har åtte Francis-turbiner. Operatør er AES SONEL, tidligere Societé Nationale d'Electricité du Cameroun.
Fallhøyden (head) er 39,2 meter, og demningen ble installert i to faser, i årene 1981 og 1988. Anleggets turbiner ble totalt rehabilitert 1995–2005, og først dette året har kraftverket vært reelt operativt.


== Eksterne lenker ==
«Song Loulou hydroelectric power plant», Andritz (2010).
Sanaga

Sanaga er ei 918 km lang elv i det sørlig-sentrale Kamerun. Elva er landets største og har to utspring, på hhv 1.150 moh. og 1.200 moh. Vassdragets nedslagsfelt er på 129 212 km². Den renner sørvestover og ut i Atlanterhavet og Biafrabukta i vest, om lag 50 km sør for Douala, etter å ha passert tropisk regnskog på begge elvens sider. 
De største byene langs elva er Ngana Ekobo (631 moh.) og Bélabo (610 moh.). Storbyen Yaoundé ligger sør for elva, men i nedslagsfeltet. Ved elva ligger bl.a Song Loulou-demningen med tilhørende vannkraftverk på 384 MW. Ved småbyen Edéa er det jernbane-overgang og hydrografisk målestasjon.
De største sideelvene er øverst Mbuku, og lengre nede Mbam på 425 km, begge kommer fra nord og renner inn på høyrebredden.


== Eksterne lenker ==
Sanaga Basin – Edea station.
Mintia-Deva kullkraftverk

Mintia-Deva kullkraftverk (rumensk: Centrala Termoelectrica Mintia – Deva) er et varmekraftverk 7 km fra byen Deva i Hunedoara fylke i det vestre Romania. Det ligger ved elva Mureș og har en installert produksjonskapasitet på 1260 MW, fordelt på seks blokker á 210 MW hver.  
Utbyggingen skjedde fra 1966 til 1971. Brenselstypen er brunkull, lignitt, og andre typer lav-bitumenøst kull. 
De totale CO2-utslippene i 2008 var ca. 3 537 000 tonn.


== Se også ==
Liste over verdens største kullkraftverk


== Referanser ==


== Eksterne lenker ==
(en) Mintia-Deva Power Station – kategori av bilder, video eller lyd på Commons 
Mintia-Deva – offisiell hjememside (rumensk).
Brǎila kraftverk

Brǎila kraftverk  (rumensk: Centrala Termoelectrica Brǎila) er et varmekraftverk i byen Brǎila i Brǎila fylke i det historiske Muntenia, i Romania. Det ligger ved elva Mureș og har en installert produksjonskapasitet på 960 MW, fordelt på tre blokker á 210 MW hver, og én blokk på 330 MW.  
Utbyggingen skjedde fra 1966 til 1971. Brenselstypen er brunkull, kull, og  naturgass. 
Utslippet av CO2 var 334 000 tonn i 2005.


== Referanser ==
Paroșeni kullkraftverk

Paroșeni kullkraftverk (rumensk: Centrala Termoelectrica Paroșeni) er et varmekraftverk i Hunedoara fylke i det vestre Romania. Det ligger ved elva Jiu og har en installert produksjonskapasitet på 300 MW, fordelt på tre blokker á 50 MW hver, og én blokk på 150 MW.  
Brenselstypen er brunkull, lignitt, og andre typer lav-bitumenøst kull. 
De totale CO2-utslippene i 2008 var ca. 970 900 tonn, mens det samme årets kvote var 787 000 tonn.


== Se også ==
Liste over verdens største kullkraftverk


== Referanser ==


== Eksterne lenker ==
Mintia-Deva – offisiell hjememside (rumensk).
Candiota kullkraftverk

Candiota kullkraftverk, også kjent under navnet Presidente Médici, er et kullkraftverk under bygging ved byen Candiota i delstaten Rio Grande do Sul i Brasil. Det har en installert produksjonskapasitet på 350 – 446 MW og åpnes tidlig i 2010, etter om lag 40 måneders byggearbeider. Det stod allerede en 127 MW-enhet på stedet.
Brenselstypen er kull. Dette blir landets andre større kullkraftverk etter Jorge Lacerda kullkraftverk. Utbyggingen har skjedd med finansiering fra Folkerepublikken Kina, og utbygger er det kinesiske selskapet Citic International. I tillegg planlegger selskapet Tractebel Energia å bygge ut et anlegg på 340 MW like ved.


== Eksterne lenker ==
Power Magazine – «Brazil: Latin America’s Beacon» (1. januar 2010), besøkt 24. januar 2010.
IMI Coal Power Projects in Brazil – Mauricio Vasconcelos, mars 2009.
Stein Vale

Stein Vale (født 29. august 1957) er en norsk jurist, statsadvokat ved Oslo statsadvokatembeter og forfatter. Han har blant annet vært dommerfullmektig, sekretær for Straffelovkommisjonen, politiadvokat, assisterende sjef i Politiets sikkerhetstjeneste (PST), tingrettsdommer, rådgiver i NORLAG (The Norwegian Mission of Rule of Law Advisers to Georgia) og Legal Adviser i Somalia for EUs maritime sikkerhetsmisjon EUCAP Nestor. Fra 1999 til 2001 var han redaktør for Politiembetsmennenes Blad. Som statsadvokat skrev han påtalemyndighetens tilsvar til Arne Treholts tredje begjæring om gjenopptagelse av straffesaken hans. Vale utgav i 2009 boken Teppefall i Treholtsaken. I 2018 skrev han påtalemyndighetens uttalelse til den syvende begjæringen om gjenåpning av Torgersen-saken.Stein Vale var formann i Akershus Unge Høyre 1979–1980.


== Bibliografi ==
Stein Vale (2009). Teppefall i Treholtsaken. Oslo: Cappelen Damm. s. 336. ISBN 9788202299880. 
"Piratvirksomheten utenfor Somalia" i Straff & frihet, Festskrift til Tor-Aksel Busch, Gyldendal, 2019.


== Referanser ==
Symptom of the Universe: The Original Black Sabbath 1970–1978

Symptom of the Universe: The Original Black Sabbath 1970–1978 er et dobbelt samlealbum fra det britiske heavy metal-bandet Black Sabbath.


== Sporliste ==


== Eksterne lenker ==
(en) Symptom of the Universe: The Original Black Sabbath 1970–1978 på Discogs 
(en) Symptom of the Universe: The Original Black Sabbath 1970–1978 på MusicBrainz
Black Box: The Complete Original Black Sabbath (1970–1978)

Black Box: The Complete Original Black Sabbath (1970–1978) er en samleboks fra det britiske heavy metal-bandet Black Sabbath.
Samleboksen inneholder de første åtte studioalbumene til bandet, alle med Ozzy Osbourne som vokalist, og utgitt før han sluttet i bandet i 1979. Boksen inneholder også en bonus-DVD med musikkvideoer av fire sanger.


== Sporliste ==
1970 Black Sabbath«Black Sabbath»
«The Wizard»
«Wasp»/«Behind the Wall of Sleep»/«Bassically»/«N.I.B.»
«Wicked World»
«A Bit of Finger»/«Sleeping Village»/«Warning»
«Evil Woman»1970 Paranoid«War Pigs»/«Luke's Wall»
«Paranoid»
«Planet Caravan»
«Iron Man»
«Electric Funeral»
«Hand of Doom»
«Rat Salad»
«Jack The Stripper»/«Fairies Wear Boots»1971 Master of Reality«Sweet Leaf»
«After Forever»
«Embryo»
«Children of the Grave»
«Orchid»
«Lord of This World»
«Solitude»
«Into the Void»1972 Black Sabbath, Vol. 4«Wheels of Confusion»/«The Straightener»
«Tomorrow's Dream»
«Changes»
«FX»
«Supernaut»
«Snowblind»
«Cornucopia»
«Laguna Sunrise»
«St. Vistus' Dance»
«Under the Sun»/«Every Day Comes and Goes»1973 Sabbath Bloody Sabbath«Sabbath Bloody Sabbath»
«A National Acrobat»
«Fluff»
«Sabbra Cadabra»
«Killing Yourself to Live»
«Who Are You?»
«Looking for Today»
«Spiral Architect»1975 Sabotage«Hole in the Sky»
«Don't Start (Too Late)»
«Symptom of the Universe»
«Megalomania»
«The Thrill of It All»
«Supertzar»
«Am I Going Insane» (Radio)
«The Writ»1976 Technical Ecstasy«Back Street Kids»
«You Won't Change Me»
«It's Alright»
«Gypsy»
«All Moving Parts (Stand Still)»
«Rock 'N' Roll Doctor»
«She's Gone»
«Dirty Women»1978 Never Say Die!«Never Say Die»
«Johnny Blade»
«Junior's Eyes»
«A Hard Road»
«Shock Wave»
«Air Dance»
«Over to You»
«Breakout»
«Swinging the Chain»Bonus DVD«Iron Man»
«Paranoid»
«Black Sabbath»
«Blue Suede Shoes»


== Personell ==
Ozzy Osbourne – vokal
Tony Iommi – gitar
Geezer Butler – bassgitar
Bill Ward – trommer


== Eksterne lenker ==
(en) Black Box: The Complete Original Black Sabbath på MusicBrainz
Greatest Hits 1970–1978

Greatest Hits 1970–1978 er et samlealbum fra det britiske heavy metal-bandet Black Sabbath.
Albumet inneholder spor fra de første åtte studioalbumene hvor hele den originale besetningen er med.


== Sporliste ==


== Personell ==
Ozzy Osbourne – vokal
Tony Iommi – gitar
Geezer Butler – bassgitar
Bill Ward – trommer


== Eksterne lenker ==
(en) Greatest Hits 1970–1978 på Discogs 
(en) Greatest Hits 1970–1978 på MusicBrainz
Live at Hammersmith Odeon

Live at Hammersmith Odeon er et dobbelt konsertalbum fra det britiske heavy metal-bandet Black Sabbath.
Albumet består av spor innspilt under tre konserter fra 31. desember 1981 og 2. januar 1982 under Mob Rules-turneen. Albumet ble utgitt i et begrenset opplag på 5000 eksemplarer, og ble utsolgt umiddelbart. I 2010 ble albumet reutgitt som bonusdisk på Deluxe Edition-versjonen av albumet Mob Rules.


== Sporliste ==


== Personell ==
Tony Iommi – gitar
Geezer Butler – bassgitar
Ronnie James Dio – vokal
Vinny Appice – trommer
Geoff Nicholls – keyboard


== Eksterne lenker ==
(en) Live at Hammersmith Odeon på Discogs 
(en) Live at Hammersmith Odeon på MusicBrainz
The Rules of Hell

The Rules of Hell er en samleboks av det britiske heavy metal-bandet Black Sabbath.
Samleboksen inneholder alle de tre studioalbumene med Ronnie James Dio som vokalist, pluss konsertalbumet Live Evil.


== Sporliste ==
1980 Heaven and Hell«Neon Knights»
«Children of the Sea»
«Lady Evil»
«Heaven and Hell»
«Wishing Well»
«Die Young»
«Walk Away»
«Lonely Is the Word»1981 Mob Rules«Turn Up the Night»
«Voodoo»
«The Sign of the Southern Cross»
«E5150»
«The Mob Rules»
«Country Girl»
«Slipping Away»
«Falling Off the Edge of the World»
«Over and Over»1982 Live EvilCD1:

«E5150»
«Neon Knights»
«N.I.B.»
«Children of the Sea»
«Voodoo»
«Black Sabbath»
«War Pigs»
«Iron Man»CD2:

«The Mob Rules»
«Heaven and Hell»
«The Sign of the Southern Cross»/«Heaven and Hell» (Continued)
«Paranoid»
«Children of the Grave»
«Fluff»1992 Dehumanizer«Computer God»
«After All (The Dead)»
«TV Crimes»
«Letters from Earth»
«Master of Insanity»
«Time Machine»
«Sins of the Father»
«Too Late»
«I»
«Buried Alive»
«Time Machine» (Wayne's World-versjon)


== Personell ==
Tony Iommi – gitar
Geezer Butler – bassgitar
Ronnie James Dio – vokal
Vinny Appice – trommer
Bill Ward – trommer (på Heaven and Hell)
Geoff Nicholls – keyboard


== Eksterne lenker ==
(en) The Rules of Hell på Discogs 
(en) The Rules of Hell på MusicBrainz 
(en) The Rules of Hell på Spotify 
(en) The Rules of Hell på AllMusic
Ray Gillen

Raymond Gillen (født 12. mai 1959, død 1. desember 1993) var en amerikansk vokalist.Ray Gillen vokste opp i Cliffside Park i Bergen County i New Jersey.
Ray Gillen sang for Rondinelli i 1986 da han fikk tilbud om å synge for Black Sabbath. Han var med på skrivingen av musikkalbumet The Eternal Idol, men på grunn av uoverensstemmelser sluttet han før albumet var ferdig. Tony Martin erstattet ham, og albumet ble innspilt på nytt med Martins vokal. Gillens innspilling var med på en bonusdisk da albumet ble gjenutgitt i «deluxe-utgave» i 2010.Etter diverse prosjekter ble han med i Badlands der det finnes tre albumutgivelser.Gillen døde i 1993 av en Aids-relatert sykdom, 34 år gammel.


== Diskografi ==
1987 Phenomena – Phenomena II: Dream Runner
1989 Badlands – Badlands
1991 Badlands – Voodoo Highway
1998 Badlands – Dusk (innspilt ca. 1992)
1995 Sun Red Sun – Sun Red Sun
1996 Rondinelli – Wardance (innspilt ca. 1985)
2010 Black Sabbath – The Eternal Idol (innspilt ca. 1987)


== Referanser ==


== Eksterne lenker ==
(en) Ray Gillen på Discogs 
(en) Ray Gillen på MusicBrainz 
(en) Ray Gillen på Encyclopaedia Metallum 
(en) Ray Gillen på AllMusic
Dave Spitz

Dave Spitz (født 1958 i New York) er en heavy metal-musiker og advokat i Florida.
Spitz spilte bassgitar for Black Sabbath fra 1985 til 1987, deltok på albumet Seventh Star og er kreditert for å ha spilt på musikkalbumet The Eternal Idol. Det siste stemmer ikke, da han ble sparket av produsenten Jeff Glixman under innspillingen av albumet.Han har også spilt med Lita Ford, Americade, White Lion, Impellitteri, Slamnation, Insomnia, Nuclear Assault, Great White og Bill Wards band. Han er for tiden medlem av McBrain Damage.
Dave Spitz er bror til Dan Spitz, tidligere gitarist i Anthrax.


== Referanser ==


== Eksterne lenker ==
(en) Dave Spitz på Internet Movie Database 
(en) Dave Spitz på Discogs 
(en) Dave Spitz på MusicBrainz 
(en) Dave Spitz på Encyclopaedia Metallum 
(en) Dave Spitz på AllMusic
Mormor og de åtte ungene

Mormor og de åtte ungene er en serie av sju barnebøker av den norske forfatteren Anne-Cath. Vestly, først utgitt med fem bøker 1957–61 og deretter med to bøker i 1986 og 1999. Serien regnes som Vestlys største suksess, og er utgitt i ni land.Det er laget tre filmer basert på fortellingene: Mormor og de åtte ungene i byen (1977), Mormor og de åtte ungene i skogen (1979) og Mormor og de åtte ungene (2013). Vestly spilte selv rollen som mormor i de to første filmene. «Mormor og de åtte ungene» er også del-tittel på den andre av bøkene: Mormor og de åtte ungene i skogen (1958). 
Til forskjell fra Vestlys øvrige bøker – som utelukkende gikk fra radio til bok, hadde Mormor-tekstene vært på trykk før de kom i radio og bokform. Redaktør Nils Johan Rud i Magasinet for Alle hadde bestilt fortellingene fra Vestly, og den første sto på trykk i 1955.Hovedpersonen i bokserien er dels minstebarnet Morten, dels mormor og dels familien som kollektiv. I den første boka i serien bor familien trangt i en leilighet i en bygård; i de neste bøkene har de flyttet til «Huset i skogen». Huset ligger landlig til, men likevel i nærheten av drabantbyen Tirilltoppen, som er et gjennomgående bosted for flere av Vestlys hovedpersoner.
To av Johan Vestlys tegninger til bokserien ble brukt på to julefrimerker i 2010.


== Bokliste ==
1957 – Åtte små, to store og en lastebil
1958 – Mormor og de åtte ungene i skogen
1959 – Marte og Mormor og Mormor og Morten
1960 – En liten takk fra Anton
1961 – Mormors promenade
1986 – Mormor og de åtte ungene på sykkeltur i Danmark
1999 – Morten og Mormor og Stormvind


== Referanser ==
Vannverkssaken

Vannverkssaken er alminnelig betegnelse på en serie større økonomiske lovbrudd, hvor blant annet tidligere sjef for Nedre Romerike Vannverk, Ivar T. Henriksen var innblandet.
Forarbeidet ble gjort av journalistene Siri Gedde-Dahl, Anne Hafstad og Alf Endre Magnussen og brakte dem SKUP-prisen 2005. I 2010 ble dette kåret til «tidenes SKUP» gjennom den 20 år lange historien til Stiftelsen for en Kritisk og Undersøkende Presse.17. januar 2007 tok Økokrim ut tiltale mot Ivar Thorer Henriksen, hans sønn, og en innleid slamkjører for grov korrupsjon og grov økonomisk utroskap. Siden ble også entreprenørselskapet PEAB og en annen næringsdrivende  tiltalt i samme sak. I tillegg ble selskaper, politikere og personer som ordføreren i Skedsmo, Plastmottaket AS,  Maskindrift AS, IFO Vattenrening AB, Brimer Kvamsøy AS og Coca-Cola AS gransket, men ingen av disse ble rettsforfulgt. Over 50 vitner var stevnet da saken mot Henriksen startet for Nedre Romerike tingrett 8. oktober 2007.14. februar 2008 falt dommen i Nedre Romerike tingrett. Henriksen ble dømt for både grov korrupsjon og grov økonomisk utroskap, til en fengselsstraff på åtte år. Han ble også dømt til å betale en erstatning på over 60 millioner kroner og fikk alle sine eiendommer beslaglagt. Henriksen bestemte seg for å anke dommen samme kveld. I ankebehandlingen i Eidsivating lagmannsrett fra januar til mai 2010 ble straffen redusert til 7,5 års fengsel. Denne dommen ble ikke anket.


== Referanser ==


== Eksterne lenker ==
Direkte lenke til granskningsrapporten om «Vannverkssaken»
«Det kan være penger gjemt et sted», artikkel om «Vannverkssaken», Aftenposten, 25. januar 2010
Strekspiller

En strekspiller eller linjespiller er en spillerposisjon i håndball. Strekspilleren er den spiller som i angrep står blant motstanderens forsvarsspillere og forsøker å skaffe seg plass ved målfeltlinjen – den heltrukne streken seks meter fra målet. Streken markerer grensen for hvor nær målet en spiller, bortsett fra målvakten, kan oppholde seg på banen. Strekspilleren forsøker å skaffe seg plass nok til å kunne motta ballen fra en av medspillerne (innspill til strek) og deretter skyte mot mål. Strekspilleren bidrar også til at medspillere kommer i scoringsposisjon ved å sperre forsvarsspillerne på motstanderlaget. Et håndballag har, avhengig av spillersystem, én eller to strekspillere på banen. Det er ofte mange direkte fysiske dueller mellom strekspilleren og de nærmeste forsvarerne.


== Kjente strekspillere ==
Kjente strekspillere er Frank Løke, Bjarte Myrhol, Johnny Jensen, Marcus Ahlm, Bertrand Gille, Einar Sand Koren, Heidi Løke, Else-Marthe Sørlie Lybekk, Marit Malm Frafjord, Pernille Wibe.


== Eksterne lenker ==
Håndball - Norges Håndballforbund (pdf)
UCO Utleiecompagniet

UCO Utleiecompagniet AS er en utleie- og serviceleverandør som ble etablert som aksjeselskap den 27. mai 2002. Det er en fortsettelse av Selmer Maskinutleie som ble etablert i 1997. Selskapet er spesialisert på å betjene kunder i det profesjonelle markedet knyttet til industri og offentlige virksomheter, entreprenører, byggmestere og ulike aktører innen bygg- og anleggsnæringen. UCO gir også råd med hensyn til utstyr samt opplæring og veiledning i hvordan utleid utstyr skal brukes.
UCO er et datterselskap av Skanska Norge, og har i 2010 16 avdelingskontorer fordelt over Norge. Hovedkontor og administrasjonen på Kjeller like nord for Oslo er ikke medregnet. Bedriften er miljøsertifisert i henhold til NS – EN ISO 14001.


== Eksterne lenker ==
UCO hjemmeside
Joakim Eyde

Joakim Leinonen Eyde (født 12. desember 1991) er en norsk fotballspiller som fram til 2012 spilte for Sarpsborg 08 Fotballforening. Han har tidligere prøvd seg i både Vålerenga og Fredrikstad FK uten å ha fått A-lags kamper. Eyde har også spilt 21 kamper på aldersbestemte landslag. Spiller i dag for Skjetten i 3. divisjon. 


== Referanser ==


== Eksterne lenker ==
(en) Joakim Eyde – Transfermarkt 
(en) Joakim Eyde – FBref 
Klar for Sarpsborg 08
http://www.nettavisen.no/sport/tottenham-jakter-vif-talent/903249.html
Nightmare Diaries

Nightmare Diaries er et studioalbum fra det norske gothic metal-bandet Ancestral Legacy.
Albumet ble utgitt i 2010 på Femme Metal Records. Det ble innspilt i 2007 og mikset og mastret i 2008 av Knut Magne Valle på Prestfoss Mølle lyd og musikkstudio.
Releasekonsert ble holdt på rockeklubben Hellion i Arendal 26. februar 2010.


== Sporliste ==
«Out of the Dark and Into the Night» (6:11)
«Separate Worlds» (5:43)
«Chosen Destiny» (5:26)
«Perhaps In Death» (7:25)
«Trapped Within the Wind» (2:50)
«Done» (5:30)
«Still» (6:33)
«Tomorrow's Chance» (4:50)
«...My Departed» (5:21)
«The Shadow of the Cross» (6:21)


== Artister ==
Elin Anita Omholt – Vokalist
Eddie Risdal – Gitar, vokal og synthesizer
Tor Arvid Larsen – Gitar
Atle «Anton Dead» Johansen – Bass
Christopher Midtsvéen Vigre – Trommer


=== Gjesteartister ===
Knut Magne Valle – Gitarsolo på «Out of the Dark and Into the Night»
Silje – Barnegråt på «Still»
Jason Deaville – Monolog på «...My Departed»


== Eksterne lenker ==
(en) Nightmare Diaries på Discogs
Vassårflata

Vassårflata ligger i Vågå kommune i Innlandet. Vassårflata er ei flate i furuskogen på Heidalsskogen. Andre gamle navn på plasser som ligger inntil er: Reiret, Sagbryggja og Kvannberget. Dette er stedsnavn etter den gamle vegen fra Lalm til Bringen (sætergrend i Vågåfjellet). På Vassårflata samla ungdommen fra Reiregrenda seg til fest på våren og sommeren. Her tente de bål og dansa på gressletta etter musikk fra lokale spelemenn. Fra Vassårflata ser du Heidalsmuen, en stor rund fjellformasjon i Heidal, Sel kommune. Når skodda ligger rundt toppen av Heidalsmuen, (når han «tek lua på») blir det nedbør før kvelden. Dette er et gammelt og sikkert værtegn. En kan også se Heidalsskogen, området der eventyret om trollene på Heidalsskogen skal ha sitt opphav fra.